open-index/open-wikipedia-markdown huggingface dataset:
ابن القس

**مسعود البغدادی**، ابن القس کے نام سے مشہور ہیں، بغداد میں عباسی دور حکومت کے آخری زمانے کے طبیب تھے، ابن العبری نے ان کا تذکرہ کیا ہے مگر ان کے حوالے سے کوئی تاریخ نہیں لکھی، مگر ابن العبری نے انھیں “اس زمانے کے مشہور اطباء” میں شمار کیا ہے گویا ابن العبری کا زمانہ یعنی ساتویں صدی ہجری، ابن العبری کہتے ہیں کہ وہ بہت سمجھدار طبیب تھے، خلیفہ المعتصم کی خدمت کی اور ان کے بیوی بچوں اور خواص کا معالجہ کیا اور جب بغداد مغلوں کے ہاتھوں لگا تو لوگوں سے منقطع ہوکر خود کو گھر پر قید کر لیا اور اسی حال میں انتقال کر گئے .

## حوالہ جات

زمرہ:طبیب بلحاظ صدی
زمرہ:عرب سائنس دان
ابن القف

**ابن القُف** (پیدائش: 20 اگست 1233ء— وفات: 1286ء) مسلم طبیب اور جراح تھے۔

## سوانح
**ابو الفرج امین الدولہ بن یعقوب**، ابن القف کے نام سے مشہور ہیں، کرک کے عالم فلسفی اور طبیب تھے، 630 ہجری کو پیدا ہوئے اور دمشق میں 685 ہجری کو وفات پائی، ابن ابی اصیبعہ نے ان کی بہت تعریف کی ہے، ان کی تصانیف میں بقراط پر “کتاب الاصول فی شرح الفصول” ہے اس کتاب کا قدیم خطی نسخہ لندن، الجزائر، قاہرہ، اسکندریہ، تونس اور المکتبہ الشرقیہ بیروت کی لائبریریوں میں موجود ہے، یہ کتاب مصر کے ڈاکٹر بشارہ زلزل نے اسکندریہ میں 1902 عیسوی کو شائع کرائی تھی، اس کے علاوہ طب میں “کتاب الشافی” اور “کتاب العمدہ فی صناعہ الجراح” قابلِ ذکر ہیں، آخری کتاب حیدرآباد میں 1356 ہجری کو شائع ہوئی تھی۔

## حوالہ جات

زمرہ:1233ء کی پیدائشیں
زمرہ:1286ء کی وفیات
زمرہ:الکرک کی شخصیات
زمرہ:تیرہویں صدی کی عرب شخصیات
زمرہ:قرون وسطی کے اسلام کے طبیب
زمرہ:قرون وسطی کے عرب طبیب
ابن کشکاریا

**یحیی بن کشکاریا** چوتھی صدی ہجری کے طبیب اور عالم ہیں، سنان بن ثابت کے نمایاں شاگردوں میں سے تھے، ابن ابی اصیبعہ نے طب میں ان کی شہرت کا تذکرہ کیا ہے، سیف الدولہ بن حمدان کے دربار سے منسلک تھے اور جب عضد الدولہ نے ان کے نام سے منسوب بیمارستان بنایا تو انھیں وہاں مقرر کیا اور ان کا خوب اکرام کیا۔

زمرہ:اطبا
ابن اللجائی

**ابو زید عبد الرحمن بن ابی الربیع اللجائی الفاسی**، ریاضی اور فلک کے سائنس دان تھے، ابی قنفذ کہتے ہیں : “لجائی اپنے فنون میں یکتا تھے، انھوں نے دیوار سے چپکا ہوا ایک اسطرلاب بنایا تھا جو پانی سے چلتا تھا، دیکھنے والا جب اسے دیکھتا تھا تو اسے سورج کی اونچائی، دن کا گذرا وقت اور رات کو ستاروں کی اونچائی معلوم ہوجاتی تھی۔.” ان کی وفات 773 ہجری میں ہوئی۔

## حوالہ جات

زمرہ:مسلمان فلکیات دان
ابن السراج

**محمد بن ابراہیم بن عبد اللہ الانصاری** الغرناطی، ابن السراج کے نام سے جانے جاتے ہیں، طبیب اور علم نبات کے سائنس دان تھے، 654 ہجری کو پیدا ہوئے اور 720 ہجری کو وفات پائی، مریضوں پر ترس ان کی مدد اور ان کا مفت علاج کرنے میں مشہور تھے، حسنِ مجالست اور مزاح میں بھی مشہور تھے، ان کی تصانیف میں پودوں پر ایک کتاب “النبات” اور “فضائل غرناطہ” ہے۔

## حوالہ جات

زمرہ:720ھ کی دہائی کی وفیات
ابن سفر

**الحسن بن سفر** المعروف ابن سفر، انجینئر اور ہیئت کے سائنس دان تھے، ابن الجوزی اپنی تاریخ “المنتظم” میں ان کا سالِ وفات 434 ہجری بتاتے ہیں، وہ غالباً اہلِ بغداد میں سے تھے تاہم سائنسی تاریخ میں ان کا کوئی تذکرہ نہیں ہے۔

## حوالہ جات

زمرہ:بغداد کی شخصیات
زمرہ:عرب سائنس دان
ابن المجوسی

**علی بن العباس المجوسی**، عباسی دورِ حکومت کے وسطی زمانے کے طبیب تھے، فارسی الاصل تھے، اہواز سے تعلق رکھتے تھے، علمِ طب علی ابی ماہر موسی بن سیار سے لیا، عضد الدولہ بن بویہ سے منسلک ہوئے اور ان کے لیے طب میں مشہور ایک کتاب تصنیف کی جس کا نام ہے “کامل الصناعہ الطبیہ الضروریہ” یہ کتاب “الکتاب الملکی” (شاہی کتاب) کے نام سے مشہور ہے، اس کتاب میں کل بیس مقالے ہیں اور یہ ابھی تک مخطوطہ کی شکل میں موجود ہے، ابن ابی اصیبعہ کہتے ہیں : “یہ ایک جلیل القدر کتاب ہے جس میں صنعتِ طب کی علمی اور عملی جزئیات موجود ہیں ” اور قفطی کہتے ہیں : “ان کے زمانے میں لوگ ان کی طرف مائل ہوئے اور ان کے درس سے منسلک ہو گئے حتی کہ ابن سینا کی کتاب منظر عام پر آئی اور لوگ اس کی طرف مائل ہو گئے ” ابن المجوسی کی وفات کوئی 400 ہجری کو ہوئی۔

## حوالہ جات

زمرہ:994ء کی وفیات
زمرہ:آل بویہ کے علما
زمرہ:ایرانی ماہرین نفسیات
زمرہ:اہواز کی شخصیات
زمرہ:دسویں صدی کی ایرانی شخصیات
زمرہ:دسویں صدی کی وفیات
زمرہ:دسویں صدی کے مسلمان
زمرہ:دسویں صدی کے طبیب
زمرہ:قرون وسطی کے اسلام کے طبیب
زمرہ:قرون وسطی کے فارسی طبیب
زمرہ:مسلم سائنس دان
زمرہ:مسلمان موجدین
زمرہ:ویکی ڈیٹا سے مطابقت رکھنے والی مختصر تفصیل
زمرہ:عرب سائنس دان
زمرہ:فارسی علماء
زمرہ:ماہر عربیات
زمرہ:1009ء کی وفیات
زمرہ:ایرانی اطبا
زمرہ:دسویں صدی کا ادب
زمرہ:قرون وسطی میں ادب
زمرہ:فارسی شخصیات
زمرہ:ماہرین نفسیات
ابن العوام

**ابو زکریا یحییٰ بن محمد بن احمد بن العوام الاشبیلی الاندلسی** ہے، زراعت اور علمِ نبات کے عالم تھے، ان کے بارے میں ہمیں صرف اتنا معلوم ہے کہ وہ چھٹی صدی ہجری میں اشبیلیہ میں رہتے تھے، انھوں نے اپنے زمانے میں رائج تمام علوم پڑھے جیسے نبات، جانور، طب، فلک اور قدیم زرعی علوم، اندلس کی زراعت پر ایک مشہور اور بیش قیمت کتاب تصنیف کی جس کا نام **کتاب الفلاحہ** ہے جو کئی زبانوں میں ترجمہ ہوکر شائع ہو چکی ہے۔

## حوالہ جات

زمرہ:اسلامی قرون وسطی کے سائنس دان
زمرہ:اشبیلیہ کی شخصیات
زمرہ:اندلسی شخصیات
زمرہ:بارہویں صدی کی اندلس کی شخصیات
زمرہ:بارہویں صدی کی عرب شخصیات
زمرہ:بارہویں صدی کے عرب مصنفین
زمرہ:قرون وسطی کے مسلم ماہرین نباتات
زمرہ:قرون وسطی میں ہسپانیہ
زمرہ:کاشتکاری
زمرہ:ماہرین کاشتکاری
زمرہ:ہسپانیہ میں زراعت
زمرہ:بارہویں صدی کے مسلمان
زمرہ:ہسپانوی ماہرین کاشتکاری
زمرہ:بارہویں صدی کے سائنس دان
زمرہ:اندلس کے سائنس دان
زمرہ:1158ء کی وفیات
زمرہ:تیرہویں صدی کی الاندلس کی شخصیات
زمرہ:مور مصنفین
زمرہ:بارہویں صدی کی وفیات
زمرہ:تیرہویں صدی مسلمان
زمرہ:بارہویں صدی کی پیدائشیں
زمرہ:زرعی انجینئر
زمرہ:ماہرین نباتیات
زمرہ:عرب شخصیات
زمرہ:ماہرین دائرۃ المعارف
ابن السمح

**ابو القاسم اصبغ بن محمد بن السمح المہدی الغرناطی** یا صرف ابن السمح، اندلس کے سائنسدانوں میں سے ہیں، ابی القاسم المجریطی کے شاگرد ہیں، بنیادی طور پر ریاضی اور ہیئت کے سائنس دان تھے مکر طب سے بھی شغف رکھتے تھے، صاعد الاندلسی نے **[[طبقات الامم]]** میں ان کا تذکرہ کیا ہے اور صاعد سے نقل کرتے ہوئے ابن ابی اصیبعہ نے **عیون الانباء** میں ان کا تذکرہ کیا ہے، ان کی قابلِ ذکر تصانیف یہ ہیں :

## تصانیف
# اقلیدس کی ایک کتاب کی تفسیر میں **المدخل الی الہندسہ**
# تجارت پر ثمار العدد
# کتاب طبیعہ العدد
# کتاب فی صنعہ الاسطرلاب
# کتاب العمل بالاسطرلاب
# زیج علی مذہب السندہند

## حوالہ جات

زمرہ:1035ء کی وفیات
زمرہ:979ء کی پیدائشیں
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی کے موجدین
زمرہ:اسلامی قرون وسطی میں ریاضی دان
زمرہ:دسویں صدی کی عرب شخصیات
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے مورش ریاضی دان
زمرہ:قرون وسطی کے مورش منجمین
زمرہ:گیارہویں صدی کی اندلس کی شخصیات
زمرہ:گیارہویں صدی کی عرب شخصیات
زمرہ:گیارہویں صدی کے ماہرین فلکیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اندلس کے ماہر فلکیات
زمرہ:عرب اطباء
زمرہ:972ء کی پیدائشیں
زمرہ:گیارہویں صدی کے ریاضی دان
زمرہ:گیارہویں صدی کے عرب مصنفین
ابن سمعون

**ناصر الدین محمد بن احمد بن سمعون**، آٹھویں صدی ہجری کے ریاضی اور فلک کے سائنس دان تھے، 737 ہجری کو وفات پائی، تصانیف میں “کنز الطلاب فی الاعمال بالاسطرلاب” اور “التحفہ الملکیہ فی الاسئلہ والاجوبہ الفلکیہ” مذکور ہیں .

## حوالہ جات

زمرہ:ریاضی دان
ابو العباس النباتی

**ابو العباس** احمد بن محمد بن مفرج بن ابی الخلیل الاموی الاشبیلی الاندلسی، محدث، حدیث کے مشہور عالم، علمِ نبات اور ادویہ کے معروف سائنسدان تھے، اشبیلیہ میں 561 ہجری کو پیدا ہوئے، حدیث سننے اور مختلف النوع پودوں پر تجربات اور انھیں جمع کرنے کے شوق نے انھیں سفر کرنے پر اکسایا، پورا اندلس گھومنے کے بعد مشرق کی طرف رخ کیا اور 613 ہجری کو مصر پہنچے اور کچھ عرصہ وہیں رہے، پھر دو سال تک شام، عراق اور حجاز گھومے، اس دوران ان کے پودوں اور حدیث میں خوب اضافہ ہوا، دوبارہ مصر لوٹے، مصر کے شاہ عادل الایوبی نے ان کا اکرام کیا اور ماہانہ تنخواہ مقرر کی اور انھیں ہمیشہ کے لیے مصر میں رہنے کے لیے کہا، مگر انھوں نے اپنے وطن اشبیلیہ جانے کو ترجیح دی اور وفات ربیع الثانی 637 ہجری تک وہیں رہے .

## تصانیف
ابن الرومیہ نے علم نبات، ادویہ اور علمِ حدیث پر جلیل القدر تصانیف چھوڑیں جن میں قابلِ ذکر علمی تصانیف یہ ہیں :
* تفسیر الادویہ المفردہ من کتاب دیسقوریدس
* ادویہ جالینوس
* الرحلہ النباتیہ
* المستدرکہ، ترکیب الادویہ
اس کے علاوہ اس موضوع پر ان کی بے شمار تفاسیر وتشریحات ہیں اور حروفِ تہجی کے اعتبار سے پودوں کے نام پر ایک کتاب بھی ہے، جبکہ علمِ حدیث میں ان کی کچھ تصانیف یہ ہیں :
* المعلم بما زادہ البخاری علی مسلم
* نظم الدراری فی ما تفرد بہ مسلم عن البخاری
* مختصر الکامل
* توہین طرق حدیث الاربعین

## حوالہ جات

زمرہ:1166ء کی پیدائشیں
زمرہ:1239ء کی وفیات
زمرہ:اشبیلیہ کی شخصیات
زمرہ:قرون وسطی کے مسلم کیمیا گر
زمرہ:قرون وسطی کے مسلم ماہرین نباتات
زمرہ:ماہرین نباتات
زمرہ:محدثین
زمرہ:ہسپانوی ماہرین نباتیات
زمرہ:بارہویں صدی کے سائنس دان
زمرہ:اندلس کے علماء
زمرہ:اندلس کے ماہرین علم الادویہ
ابن الخوام

**عماد الدین ابو علی عبد اللہ بن محمد بن عبد الرزاق** الحربوی المعروف ابن الخوام ہے، طبیب اور ریاضی دان تھے، 
## ولادت
643 ھ بمطابق 1245ء کو پیدا ہوئے، بغداد میں رہے اور اطبائے بغداد کے سربراہ تھے، 
## تصانیف
ان کی تصانیف میں رسالہ الفراسہ، مقدمہ فی الطب اور حساب میں “القواعد البہائیہ” قابلِ ذکر تصانیف ہیں، 
## وفات
ان کی وفات بغداد میں 724 ھ  1324ء کو ہوئی۔۔
## حوالہ جات

زمرہ:مسلم اطبا
زمرہ:اسلامی ریاضی
ابن الخیاط

**ابو بکر یحیی بن احمد**، ابن الخیاط کے لقب سے معروف ہیں، طبیب، ریاضی دان، انجینئر اور فلکیات دان ہیں، اندلس کے پانچویں صدی ہجری کے سائنسدانوں میں سے ہیں، صاعد نے “طبقات الامم” میں ان کا تذکرہ کیا ہے، صاعد کہتے ہیں کہ علمِ اعداد اور ہندسہ میں ابی القاسم المجریطی کے شاگرد تھے پھر احکامِ نجوم کی طرف مائل ہو گئے اور اسی میں مہارت حاصل کی، ان کی وفات طلیطلہ میں 447 ہجری کو ہوئی۔

## حوالہ جات

زمرہ:447ھ کی وفیات
ابن سمجون

**ابو بکر حامد بن سَمِجون** یا سَمْجون ہے، اندلس کے چوتھی صدی ہجری کے طبیب ہیں، اندلس میں حکمِ ثانی اور الحاجب المنصور بن ابی عامر کے زمانے میں دواؤں اور فارماسوٹیکل علوم کی ترقی میں ان کا بڑا کردار رہا ہے، ان کی وفات تقریباً 400 ہجری میں ہوئی۔

## حوالہ جات

زمرہ:عرب سائنس دان
ابن سقلاب

**موفق الدین بن یعقوب بن سقلاب المقدسی المشرقی المکی**، مشرقی قدس کے مشہور طبیب تھے، قدس میں تقریباً 556 ہجری کو پیدا ہوئے، طب کے علاوہ انھوں نے “انطاکی فلسفی” نامی شخص سے حکمت بھی سیکھی، دمشق میں 625 ہجری کو انتقال ہوا۔

## حوالہ جات

زمرہ:عرب اطباء
ابن دینار

**ابن دینار** طبیب تھے، ابن ابی اصیبعہ نے ان کے بارے میں کچھ یوں لکھا ہے : “وہ نصر الدولہ بن مروان (401-453 ہجری) کے دنوں میں میافارقین میں تھے، وہ طب کے فاضل تھے، درست علاج اور ادویات بنانے کے ماہر تھے، میں نے ان کا ایک اقراباذین دیکھا ہے جو حسنِ تصنیف وتالیف اور حسنِ اختیار میں اپنا ثانی نہیں رکھتا” ابن دینار سے اطباء اور عوام میں مشہور و معروف ایک شربت بھی منسوب کیا جاتا ہے جو “شراب الدیناری” کے نام سے مشہور ہے۔

## حوالہ جات

زمرہ:عرب سائنس دان
زمرہ:کرد شخصیات
ابن الرحبی

ساتویں صدی ہجری میں دمشق کے دو طبیب بھائی ہیں، پہلے کا نام شرف الدین علی بن یوسف الرحبی ہے، دمشق میں 583ھ کو پیدا ہوئے، دمشق میں تدریسِ طب کی ذمہ داری سنبھالی اور بیمارستانِ کبیر میں خدمات انجام دیں، ابن العبری ان کے بارے میں کہتے ہیں : “طب کے نظریاتی حصہ کے ماہر تھے ..” ابن ابی اصیبعہ کہتے ہیں کہ ان کی تصانیف میں کتاب “خلق الانسان وہیئہ اعضائہ ومنفعتھا” ہے، ان کی وفات دمشق میں 667ھ کو ہوئی۔

دوسرے بھائی جمال الدین بن یوسف ہیں، ابن العبری ان کو ذاتی طور پر جانتے تھے اور کچھ عرصہ ان کی صحبت میں بیمارستانِ نوری میں خدمات انجام دیتے رہے، وہ طب کے عملی حصہ پر کام کرتے تھے، ان کے بارے میں ابن العبری لکھتے ہیں : “وہ حسنِ اخلاق سے مزین شخص تھے، طب میں ان کے فاضل تجربات تھے اور وہ معالجہ میں خاص شہرت رکھتے تھے ”.

## حوالہ جات

زمرہ:دمشق کی شخصیات
زمرہ:سوری اطباء
زمرہ:جڑواں
زمرہ:دمشق میں پیدا ہونے والی شخصیات
ابن التلمیذ

**ابو الحسن ہبہ بن الغنائم** ہے (1154/549 یا 1165/560)، اپنے نانا کے لقب ابن التلمیذ (ibn al-tilmidh) سے مشہور ہوئے، ان کا تعلق ایک ادبی گھرانے سے تھا، ان کے والد اور نانا طبیب تھے اور خاندان کے زیادہ تر لوگ کاتب تھے، عربی زبان کے شعر ونثر پر گہری دسترس رکھتے تھے، عربی کے علاوہ فارسی اور سریانی زبانوں پر بھی عبور حاصل تھا، منطق، فلسفہ ادب، موسیقی اور طب کے ماہر تھے، خلیفہ المقتفی لامر اللہ نے انھیں بغداد بلا کر اطبائے بغداد کی سربراہی کا ذمہ سونپا جسے انھوں نے اپنی وفات صفر 560 ہجری تک نبھایا۔

## تصانیف
طب کے شعبہ میں مؤرخین ان کی علمی قابلیت، وسعتِ نظری اور فراست سے متاثر نظر آتے ہیں، ان کی تصانیف میں سب سے مشہور کتاب “الاقراباذین الکبیر” ہے اس کے علاوہ “المقالہ الامینیہ فی الادویہ البیمارستانیہ” اور رازی کی کتاب الحاوی کی اختصار “اختصار کتاب الحاوی” ابن مسکویہ کی کتاب “الاشربہ” کی اختصار، جالینوس کی فصولِ ابقراط کی شرح کی اختصار، مسائل حنین کی شرح، قانونِ ابن سینا پر حاشیہ اور فصد پر ایک مقالہ قابلِ ذکر ہیں۔ .
## تدریس طب
اپنے آثار کے علاوہ ابن التلمیذ کے تدریسِ طب کے مجالس بہت مشہور تھے جن سے استفادہ کرکے بہت سارے لوگ ان کے ہاتھوں فارغ التحصیل ہوئے۔

## حوالہ جات

زمرہ:1073ء کی پیدائشیں
زمرہ:1074ء کی پیدائشیں
زمرہ:1165ء کی وفیات
زمرہ:بارہویں صدی کی عراقی شخصیات
زمرہ:بارہویں صدی کی عرب شخصیات
زمرہ:خطاط
زمرہ:عربی شعراء
زمرہ:قرون وسطی کے اسلام کے طبیب
زمرہ:گیارہویں صدی کی عرب شخصیات
زمرہ:قرون وسطی کے عرب موسیقار
زمرہ:عراقی خطاط
زمرہ:عباسی خطاط
زمرہ:خلافت عباسیہ کے اطبا
ابن توما

**امین الدولہ ابو الکرم صاعد بن ہبہ اللہ بن توما**، مشہور طبیب تھے، الناصر لدین اللہ کی خدمت میں داخل ہوئے، ابنِ العبری لکھتے ہیں : “وہ فاضل تھے اور حسنِ علاج سے مشہور تھے، امراض کی درست پہچان ان کا خاصہ تھا، صاحبِ مروت تھے، ان کا ہاتھوں بہت سوں کی حاجات پوری ہوئیں، خلیفہ الناصر کے دنوں میں اس قدر مشہور ہوئے کہ وزراء کی رتبہ پر جا پہنچے اور خلیفہ نے انھیں اپنے مال اور خواص کا رازدان بنایا” کتب اور مقالہ جات میں ان کی تصانیف کوئی چالیس کے قریب ہیں .

## حوالہ جات

زمرہ:عباسی شخصیات
ابن جزلہ

**ابن جزلہ** (وفات: ماہِ شعبان 493ھ/جون 1100ء) گیارہویں صدی اور پانچویں صدی ہجری میں بقیدِ حیات مسلم طبیب تھا۔

## ولادت
ابن جزلہ کا مکمل نام ابو علی یحییٰ بن عیسیٰ ابن جزلہ البغدادی ہے۔ یورپ میں وہ بن گسلہ Ben Gesla کے نام سے مشہور و معروف ہیں۔ ابن جزلہ کے سال ولادت کا کوئی تعین نہیں کیا گیا اور نہ اِس کا ذِکر خود انھوں نے کیا۔ بعد کے مورخین نے بھی سال ولادت کا تذکرہ نہیں کیا۔ لیکن اِتنا ضرور معلوم ہوتا ہے کہ وہ خلیفہ عباسی المقتدی باللہ کے عہدِ خلافت سے کچھ عرصہ قبل بغداد میں پیدا ہوئے۔

## قبولیتِ اسلام
ابن جزلہ اولاً نسطوری مسیحی تھے، لیکن اپنے ایک معتزلی معلم کے اثر سے وہ بروز منگل 11 جمادی الثانی 466ھ/ 11 فروری 1074ء کو مسلمان ہو گئے۔ قبولیتِ اسلام سے اُن کا مرتبہ و مقام اہل بغداد کے یہاں مزید اور بڑھ گیا۔

## ابتدائی حالات
ابن جزلہ نے سعید بن ھبۃ اللہ سے طب کی تعلیم حاصل کی جو خلیفہ عباسی المقتدی باللہ کے شاہی طبیب تھے۔ بعد ازاں ابن جزلہ کی خوش نویسی سے متاثر ہوکر بغداد کے حنفی قاضی نے انھیں اپنا نقل نویس مقرر کر لیا تھا۔ ابن جزلہ بعض اوقات شعر بھی کہا کرتے تھے۔

## ابن جزلہ بحیثیت طبیب بغداد میں

ابن جزلہ کی رہائشبغداد کے محلہ کرخ میں تھی، جہاں وہ واقف و غیر واقف لوگوں کو بھی بلا معاوضہ ادویات فراہم کر دیا کرتے تھے۔ بغداد چونکہ دار الخلافہ تھا اور یہاں مقیم ہر قسم کے مشاہیر کو دربارِ خلافت کی حمایت یا تائید حاصل ہوجایا کرتی تھی، باوجود اِس کے کہ وہ عوام میں اِس سے قبل شہرت رکھتا ہوتا یا نہ رکھتا ہوتا۔ علاوہ ازیں ابن جزلہ کا زمانہ شہرت خلیفہ عباسی المقتدی باللہ کا عہد ہے جو سباسی خلفاء کا دورِ زوال بھی تھا مگر اِس سے ابن جزلہ کی شہرت میں کوئی کمی واقع نہیں ہوئی۔

## وفات
ابن جزلہ کی وفات ماہِ شعبان 493ھ/ جون 1100ء میں بغداد میں ہوئی۔

## تصانیف

#### تقویم الاَبدان فی تدبیر الانسان
ابن جزلہ کی سب سے زیادہ مشہور تصنیف ہے جس میں امراض کو جداول میں لکھا گیا ہے جیسا کہ تقویماتِ فلکیہ میں ستاروں کی حرکات کو۔ اِس کتاب کا باقاعدہ لاطینی ترجمہ 1532ء میں سٹراس بورگ میں شائع ہوا تھا جبکہ عربی نسخہ 1333ھ/1915ء میں مصر میں شائع ہوا تھا۔

#### مہناج البیان فیما یستعملہ الانسان
ابن جزلہ کی دوسری مشہور تصنیف ہے جسے ابن جزلہ نے خلیفہ عباسی المقتدی باللہ کے لیے مرتب کیا۔ اِس میں پودوں اور ادویات کی فہرست مرتب کی گئی ہے۔

#### دیگر کتب
مسیحیت کے رَد میں ایک رسالہ بھی لکھا۔ نیز ایک اور کتاب مختار مختصر تاریخ بغداد بھی لکھی جو بغداد کی مختصر تاریخ ہے۔

## حوالہ جات

زمرہ:1100ء کی وفیات
زمرہ:بغداد کے مصنفین
زمرہ:عراقی مسلم
زمرہ:قرون وسطی کے اسلام کے طبیب
زمرہ:قرون وسطی کے عرب طبیب
زمرہ:گیارہویں صدی کی عراقی شخصیات
زمرہ:نو مسلمین
زمرہ:گیارہویں صدی کی عرب شخصیات
زمرہ:عرب سائنس دان
زمرہ:مسیحیت سے اسلام قبول کرنے والی شخصیات
زمرہ:عراقی مسیحی
زمرہ:بارہویں صدی کی پیدائشیں
زمرہ:پانچویں صدی ہجری کی پیدائشیں
زمرہ:گیارہویں صدی کے عرب مصنفین
ابن جلجل

**سلیمان بن جلجل**، اندلسی قرطبی طبیب تھے، چوتھی صدی ہجری کے اواسط میں شہرت پائی، بہت ساری تصانیف کا ترجمہ کیا جن میں قابلِ ذکر 340 ہجری میں یونانی طبیب دیسقوریدس کی کتاب “الادویہ البسیطہ” ہے، ان کی تصانیف میں “طبقات الاطباء والحکماء” ہے جسے فؤاد سید نے قاہرہ میں 1955ء کو شائع کرایا۔

## حوالہ جات

زمرہ:332ھ کی پیدائشیں
زمرہ:944ء کی پیدائشیں
زمرہ:994ء کی وفیات
زمرہ:دسویں صدی کے مؤرخین
زمرہ:دسویں صدی کے طبیب

زمرہ:قرون وسطی کے اسلام کے طبیب
زمرہ:قرون وسطی کے عرب طبیب
زمرہ:اسلام کے مسلمان مورخین
زمرہ:دسویں صدی کی عرب شخصیات
زمرہ:940ء کی دہائی کی پیدائشیں
زمرہ:دسویں صدی کے عرب مصنفین
زمرہ:اندلس کے معالجین
زمرہ:اندلس کے ماہرین علم الادویہ
ابن البناء المراکشی

**ابو العباس احمد بن محمد بن عثمان الازدی المراکشی**، **ابن البناء** کے نام سے مشہور ہوئے کیونکہ ان کے والد “بنا” (تعمیراتی کام کرنے والا) تھے، وہ “المراکشی” کے لقب سے بھی معروف ہوئے کیونکہ وہ مراکش میں رہے اور وہیں تعلیم پائی اور وہیں انتقال کیا۔. ان کے بارے میں مؤرخوں میں اختلاف پایا جاتا ہے، کہیں پر ان کی تاریخِ وفات 721 ہجری درج ہے تو کہیں پر 723 ہجری، کچھ کا خیال ہے کہ وہ غرناطہ میں پیدا ہوئے اور کچھ لوگ مراکش ان کی جائے پیدائش بتاتے ہیں، اسی طرح ان کے سالِ پیدائش میں بھی اختلاف پایا جاتا ہے مگر حتمی طور پر ان کا سالِ پیدائش 639 اور 656 ہجری کے درمیان کوئی سال بتایا جاتا ہے۔

ابن البناء بہت سارے علوم کے ماہر تھے، لیکن ریاضی اور اس سے متعلق علوم میں خاص شہرت پائی، وہ ایک زرخیز سائنس دان تھے، انھوں نے عدد، حساب، ہندسہ، جبر اور فلکیات پر ستر سے زائد کتب ورسائل لکھے جن کی اکثریت ضائع ہو گئی اور مغربی سائنس دان ان کی مکتوبات میں سے بہت کم مواد تلاش کر پائے، لیکن جو کر پائے اس کا زیادہ تر حصہ انھوں نے اپنی زبان میں ترجمہ کر لیا تب ان پر انکشاف ہوا کہ حساب، جبر اور فلکیات کے بہت سارے بنیادی نظریات کا سہرا ابن البناء کے سر جاتا ہے۔

ابن البناء کی شہرت کی ایک بڑی وجہ ان کی کتاب “کتاب تلخیص اعمال الحساب” ہے جو ان کی مشہور اور نفیس ترین تصنیف ہے، یہ کتاب سولہویں صدی عیسوی کے اواخر تک مغرب میں پڑھائی جاتی رہی، اس کتاب کے علاوہ ابن البناء کی جبر ومقابلہ پر دو اور مشہور کتابوں “کتاب الاصول والمقدمات فی الجبر والمقابلہ” اور “کتاب الجبر والمقابلہ” کو بھی نظر انداز نہیں کیا جا سکتا، ان کی دیگر قابل ذکر تصانیف میں ان کا ہندسہ پر ایک رسالہ، فلکیاتی زیچ اور “کتاب المناخ” ہے جس میں فلکی ٹیبل اور ان کی تیاری کے بارے میں تفصیل سے بیان کیا گیا ہے، ابن البناء نے انیسویں اور بیسوی صدی کے سائنسدانوں کی بھی بھربور توجہ حاصل کی۔

## حوالہ جات

زمرہ:1256ء کی پیدائشیں
زمرہ:1321ء کی وفیات
زمرہ:ازد
زمرہ:اسلامی قرون وسطی کے ماہرین فلکیات
زمرہ:اسلامی قرون وسطی میں ریاضی دان
زمرہ:تعین قبلہ کے سائنسدان
زمرہ:تیرہویں صدی کی عرب شخصیات
زمرہ:تیرہویں صدی کی المغربی شخصیات
زمرہ:تیرہویں صدی کے ریاضی دان
زمرہ:تیرہویں صدی کے ماہرین فلکیات
زمرہ:تیرہویں صدی مسلمان
زمرہ:چودہویں صدی کی المغربی شخصیات
زمرہ:چودہویں صدی کے ریاضی دان
زمرہ:چودہویں صدی مسلمان
زمرہ:عرب ریاضی دان
زمرہ:قرون وسطی کے عرب ریاضی دان
زمرہ:قرون وسطی کے عرب ماہرین فلکیات
زمرہ:قرون وسطی کے مورش ریاضی دان
زمرہ:قرون وسطی کے مورش منجمین
زمرہ:مراکش کی شخصیات
زمرہ:مراکشی ریاضی دان
زمرہ:مراکشی ماہرین فلکیات
زمرہ:المغرب کے مصنفین
زمرہ:مسلم سائنس دان
زمرہ:ہندسہ دان
زمرہ:چودہویں صدی کی عرب شخصیات
زمرہ:مراکش کی وفیات
زمرہ:مراکش کی پیدائشیں
زمرہ:721ھ کی وفیات
ابن البرغوث

**محمد بن عمر بن محمد** ہے وہ *ابن البرغوث* کے نام سے مشہور ہیں، پانچویں صدی ہجری میں اندلس کے ریاضی کے بڑے سائنسدانوں میں شمار کیے جاتے تھے، ابن صاعد الاندلسی نے ان کا تذکرہ کرتے ہوئے لکھا ہے : “وہ علومِ ریاضی کے محقق تھے، خاص طور سے علمِ فلک اور کواکب اور ان کی حرکات اور مشاہدے کے ماہر سمجھے جاتے تھے ” کواکب اور ان کی حرکات کا مشاہدہ عموماً وہ اپنے دوستوں کے ساتھ مل کر کیا کرتے تھے جن میں ابن اللیث، ابن الجلاب اور ابن حی قابلِ ذکر ہیں۔ وہ 444 ہجری کو انتقال کر گئے۔ 

## حوالہ جات

زمرہ:444ء کی وفیات
زمرہ:مسلم سائنس دان
زمرہ:مسلمان فلکیات دان
زمرہ:444ھ کی وفیات
کائنات اور عاقل مسبب

کائنات ایک کلامی مفہوم ہے جس کی تاویل مختلف طریقوں اور نظریات کے تحت کی گئی ہے، کائنات کی ماہیت پر فلسفیوں نے ان بہت سارے نظریات میں سے جس نظریہ پر سب سے کم اختلاف کیا ہے اس کے مطابق کائنات کا “مفہوم” یہ ہے کہ یہ زمانی – مکانی فضاء کے رقبے کا نسبتی حجم ہے جس میں عاقل وغیر عاقل مخلوقات رہتی ہیں، جیسے ستارے، سیارے، کہکشائیں اور جاندار۔

کائنات کی ماہیت پر آراء ہمیشہ مختلف رہی ہیں، یہیں سے مختلف قدیم فلسفے اور عقائد نے کائنات کا ایک خاص تصور تشکیل دیا اور اسی کے بطن سے گویا جدید فلسفوں اور عقائد نے کائنات کے مفہوم کی تاویل پیدائش سے ارتقا اور اختتام تک مختلف انداز میں کی۔

کائنات کی ابتدا کے حوالے سے بھی کثیر تعداد میں نظریات وضع ہوئے، کسی نے دعوی کیا کہ کائنات نے خود کو از خود تخلیق کیا، تو کسی نے کہا کہ خدا یعنی “عاقل مسبب” ہی اس کا خالق ہے، جبکہ تمام مذاہب بھی خدا کو ہی کائنات کا خالق گردانتے ہیں۔

ماضی میں اختلاف اس بات پر تھا کہ کیا کائنات ازلی یعنی ہمیشہ سے ہے یا اسے تخلیق کیا گیا ہے، طبیعیات کے قوانین کے مطابق اگر کائنات ازلی ہوتی تو یہ اب تک توازن کے مرحلے تک پہنچ چکی ہوتی جس کا مطلب ہے کہ کائنات کی نہ صرف ایک ہی کمیت ہوتی جس کی تمام تر صفات اور خصوصیات ایک ہوتیں بلکہ اس کا درجہ حرارت بھی ایک ہی ہوتا کیونکہ حرارت گرم جسم سے سرد جسم تک اس طرح منتقل ہوتی ہے کہ آخر میں دونوں اجسام کے درجہ حرارت میں توازن آجاتا ہے، اسی طرح مادہ بھی زیادہ کثافت والے علاقے سے کم کثافت والے علاقے تک منتقل ہوتا ہے اور آخر کار یہ بھی متوازن ہوجاتا ہے، اس کا صاف مطلب یہ ہے کہ کائنات ازلی نہیں ہے کیونکہ یہ ابھی تک کسی قسم کے توازن کے مرحلے تک نہیں پہنچی ہے اور نہ اس کے امکانات ہی نظر آتے ہیں۔

اس سب سے ہٹ کر چار نظریات ایسے ہیں جو کائنات کے وجود کے حوالے سے بحث کرتے ہیں، ان چار نظریات کے ذریعے ہم ان دیگر تمام نظریات کو مسترد کر سکتے ہیں جو کائنات کی ابتدا کے حوالے سے ہمیں کچھ نہیں بتاتے جو یہ ہیں:

1- کائنات نے خود کو از خود تخلیق کیا۔
2- کسی دوسری کائنات نے کائنات کو تخلیق کیا۔
3- کائنات عدم سے وجود میں آئی۔
4- خدا یا عاقل مسبب نے اسے تخلیق کیا۔

پہلا نظریہ: کائنات خود کو از خود تخلیق نہیں کرسکتی کیونکہ یہ موجود ہی نہیں تھی چنانچہ جو چیز ہے ہی نہیں وہ موجود کیسے ہو سکتی ہے؟ ایجاد کا فعل فاعل کے بغیر وقوع پزیر نہیں ہو سکتا کیونکہ اسے انجام دینے کے لیے کوئی فاعل ہی نہیں ہے۔

دوسرا نظریہ: یہ نظریہ بھی پہلے نظریے سے کوئی زیادہ مختلف نہیں ہے کیونکہ اگر کوئی دوسری کائنات اس کائنات کے وجود کا سبب بنی ہے تو پہلی کائنات کو کس نے بنایا؟ اسی لیے اس نظریہ کو ہم نا معقول قرار دیتے ہوئے اسے خارج از امکان قرار دیتے ہیں۔

تیسرا نظریہ: عدم سے کسی چیز کے وجود میں آنے کو عقل تسلیم نہیں کرتی، ذرا سوچیے کہ آپ نے ایک کرسی بنانی ہے مگر آپ کے پاس نہ تو لکڑی ہے نہ کیل ہیں اور نہ کسی قسم کی دھات اور نہ کچھ اور۔۔ اور چونکہ یہ نا ممکن ہے چنانچہ ہم اسے بھی خارج از امکان قرار دیتے ہیں۔

چوتھا نظریہ: یہی وہ واحد نظریہ ہے جو معقول نظر آتا ہے اور دیگر تمام نظریات کے مقابلے میں زیادہ قابلِ یقین ہے، اتنی بڑی اور عظیم الشان کائنات کو چلانے اور جانداروں کو پیدا کرنے اور انھیں انجام تک پہنچانے کے لیے کوئی تو ضرور ہونا چاہیے اور یہ “کوئی” مذاہب کے مطابق خدا ہی ہے یا دوسرے لفظوں میں “عاقل مسبب”۔

زمرہ:فلسفہ طبیعیات
دائرۃ المعارف الاسلامیہ

**دائرۃ المعارف الاسلامیہ** یا انسائیکلوپیڈیا آف اسلام  انگریزی زبان میں مسلمانوں اور اسلامی موضوعات مثلاً تاریخ اسلام پر مبنی ایک دائرۃ المعارف ہے۔ یہ اسلام کا دائرۃ المعارف نہیں بلکہ اسلامی دنیا کے بارے میں ایک دائرۃ المعارف ہے۔ اسے تحقیقی دنیا میں ایک معیاری دائرۃ المعارف سمجھا جاتا ہے۔ اسے ہر موضوع پر بہترین ماہرین نے تحریر کیا ہے اور اسے مکمل ہونے میں چالیس سال کا عرصہ لگا۔ اسے پہلے پہل 1913ء سے لے کر 1938ء تک انگریزی، فرانسیسی اور آلمانی (جرمن) زبانوں میں شائع کیا گیا۔ بعد میں اس کے کچھ حصوں کا اردو، ترکی اور عربی زبانوں میں بھی ترجمہ ہو چکا ہے۔ اردو میں اسے مختصر اردو دائرہ معارف اسلامیہ کے نام سے جامعہ پنجاب (پنجاب یونیورسٹی) لاہور نے 1953ء سے 1993ء تک مختلف حصوں میں شائع کیا ہے۔

## حوالہ جات

زمرہ:اسلام میں 1910ء کی دہائی
زمرہ:اسلامی ادب
زمرہ:اسلامی کتب
زمرہ:دائرۃ المعارف الاسلامیہ
اسلامی
زمرہ:1913ء کی غیر افسانوی کتب
زمرہ:1913ء کی کتابیں
زمرہ:انگریزی زبان میں دائرۃ المعارف
زمرہ:آن لائن دائرۃ المعارف
زمرہ:اسلامی علوم
زمرہ:عرب قبل از اسلام
زمرہ:تاریخ اسلام
ابن بطلان

**انیس المختار بن الحسن بن عبد ون بن سعدون بن بطلان**، اہلِ بغداد کے مشہور طبیب گذرے ہیں، ابی الفرج بن الطیب کے شاگرد تھے اور مشہور طبیب ابا الحسن ثابت بن ابراہیم بن زہرون الحرانی کے ساتھ رہے اور ان کے علم سے بھی استفادہ کیا، وہ مصر کے مشہور طبیب علی بن رضوان کے ہم عصر تھے، ایک دوسرے سے ملنے سے پہلے ان کے درمیان کافی بحث ومباحثے ہوئے .

ابن بطلان نے بغداد سے رختِ سفر باندھا اور موصل اور دیار بکر سے ہوتے ہوئے حلب میں کچھ عرصہ رہے جہاں کے والی معز الدولہ ثمال بن صالح نے ان کا خوب اکرام کیا اور پھر حلب چھوڑ کر اپنے حریف ابن رضوان سے ملنے کی غرض سے مصر کی طرف چل پڑے اور یکم جمادی الآخر 441 ہجری کو فسطاط میں داخل ہوئے جہاں وہ تین سال تک رہے، اس دوران اپنے حریف ابن رضوان سے ان کے خوب بحث ومباحثے ہوئے اور اختلافی مقالے لکھے گئے جن کے نتیجے میں ابن بطلان نے غصہ میں آکر مصر چھوڑ دیا اور ابن رضوان کی مخالفت پر ایک مشہور مقالہ لکھا، مصر چھوڑ کر وہ 446 ہجری کو قسطنطنیہ کی طرف نکل پڑے جہاں اس زمانے میں طاعون کی وبا پھیلی ہوئی تھی، قسطنطنیہ میں ایک سال گزارنے کے بعد وہ انطاکیہ چلے گئے اور وہیں کے ہوکر رہ گئے، اس دوران وہ کثرتِ سفر سے تنگ آچکے تھے چنانچہ دنیا چھوڑ کر عبادت میں مصروف ہو گئے اور اسی حال میں 455 ہجری کو انتقال کر گئے .

## حوالہ جات

زمرہ:1038ء کی وفیات
زمرہ:1052ء کی وفیات
زمرہ:1066ء کی وفیات
زمرہ:بغداد کی شخصیات
زمرہ:قرون وسطی کے اسلام کے طبیب
زمرہ:گیارہویں صدی کی عراقی شخصیات
زمرہ:گیارہویں صدی کی عرب شخصیات
زمرہ:مسیحی عرب
زمرہ:1064ء کی وفیات
زمرہ:مشرقی آشوری کلیسیا کے اراکین
زمرہ:خلافت عباسیہ کے اطبا
یحییٰ بن بطریق

**یحیی بن بطریق** جو ابن بطریق کے نام سے مشہور ہیں۔ وہ اہلِ فسطاط کے مشہور طبیب اور مؤرخ ہیں، تیسری صدی ہجری کو فسطاط میں پیدا ہوئے اور علمِ طب میں ماہر اور مشہور ہوئے، ابن ابی اصیبعہ ان کے بارے میں لکھتے ہیں: “اپنے زمانے کے متقدمین میں سے تھے اور علومِ طب کی خبر رکھتے تھے” ورثے میں کچھ تصانیف چھوڑیں جن میں سب سے مشہور ان کی عام تاریخ “نظم الجواہر” ہے جو “تاریخ ابن البطریق” کے نام سے بھی مشہور ہے، ان کی اس کتاب سے ابنِ خلدون نے بھی استفادہ کیا تھا، ان کی ایک اور طبی تصنیف کا نام “کناس فی الطب” ہے۔ 

## حوالہ جات

زمرہ:عرب مؤرخین
زمرہ:قرون وسطی کے سوری ماہرین فلکیات
زمرہ:نویں صدی کی عباسی شخصیات
زمرہ:مسیحی اسکالر
زمرہ:200ھ کی وفیات
نوری مکثر

**نوری مکثر** (فوٹو ملٹی پلائر / PMT) انتہائی حساس روشنی ناپنے والے آلے ہیں، جو برقی مقناطیسی طیف (electromagnetic spectrum) کے بالائے بنفشی (ultraviolet)، مرئی (visible) اور قریبی تحت الحمراء (near-infrared) حصوں میں روشنی کا سراغ لگا سکتا ہے۔ یہ ویکیوم ٹیوب کی ایک قسم ہیں اور خاص طور پر ویکیوم فوٹو ٹیوب کے زمرے میں آتی ہیں۔

یہ آلات آنے والی روشنی سے پیدا ہونے والے برقی رو کو کئی مراحل پر مشتمل ڈائنوڈ (dynodes) کے ذریعے تقریباً 100 ملین گنا یعنی  (یعنی 160 dB) تک بڑھا سکتے ہیں جس کی بدولت انتہائی کم روشنی میں بھی انفرادی نوریات (photons) کی شناخت ممکن ہو جاتی ہے۔
## حوالہ جات

زمرہ:خلائی نلکیاں
زمرہ:محساسات
زمرہ:بصری برقیات
زمرہ:طبی سازوسامان
زمرہ:بصری اختراعات
زمرہ:روشنی
کیری لوگر بل

**کیری لوگر بل** ستمبر 2009ء میں امریکی کانگرس میں منظور ہونے والا ایک بل جو آئندہ سالوں میں امریکا کی جانب سے پاکستان کو دی جانے والی امداد کے حوالے سے تعلق رکھتا ہے۔ اس کے کچھ متنازع شرائط پر پاکستانی پارلیمانی اور فوج کی طرف سے شدید مخالفت کا سامنا ہوا۔ بل کی شرائط کچھ یوں تھیں۔

٭ اس بل میں پاکستان کو دی جانے والی ترقیاتی امداد پر تو کوئی شرط عائد نہیں کی گئی ہے تاہم فوجی امداد کے حوالے سے کہا گیا ہے کہ یہ امداد اسی صورت میں دی جائے گی جب امریکی وزیرِ خارجہ کانگریس کی متعلقہ کمیٹیوں کو مندرجہ ذیل امور کے بارے میں سرٹیفیکیٹ دے گا۔

٭ یہ کہ پاکستان جوہری ہتھیاروں سے متعلقہ سامان فراہم کرنے والے نیٹ ورکس کو ختم کرنے میں تعاون کر رہا ہے اور متعلقہ معلومات یا پھر ایسے نیٹ ورکس سے جڑے پاکستانی شہریوں تک براہِ راست رسائی دے رہا ہے۔

٭ یہ کہ پاکستانی حکومت شدت پسند گروہوں سے نمٹنے کے لیے مستقل کوشش کر رہی ہے اور اس نے اپنی خفیہ ایجنسی اور فوج میں ایسے عناصر خصوصاً افغانستان میں امریکی اور اتحادی افواج اور ہمسایہ ممالک یا ان کے شہریوں پر حملے کرنے والے عناصر کی حمایت پر قابو پانے میں کامیابی حاصل کی ہے۔

٭ یہ کہ پاکستان القاعدہ اور گذشتہ برس نومبر میں ممبئی حملوں کی ملزم لشکرِ طیبہ سمیت دیگر شدت پسند گروہوں کو پاکستان میں کام کرنے اور ہمسایہ ممالک پر حملہ کرنے سے روک رہا ہے۔

٭ یہ کہ پاکستان اپنے شمال مغربی علاقے، کوئٹہ اور پنجاب میں مریدکے جہاں لشکرِ طیبہ کے حامیوں کا کمپلیکس ہے، میں دہشت گردوں کے مراکز کو تباہ کر رہا ہے۔

٭ یہ کہ پاکستانی فوج سیاسی اور عدالتی عمل پر اثرانداز ہونے کی کوشش نہیں کر رہی۔

ان شرائط کے علاوہ بل میں امریکی وزیرِ خارجہ سے یہ بھی کہا گیا ہے کہ وہ اس بات کا جائزہ بھی پیش کرے کہ کس حد تک پاکستان کی حکومت کا فوج پر سویلین کنٹرول ہے۔ اس جائزے میں یہ بھی بتایا جائے کہ فوجی بجٹ کی منظوری، چین آف کمانڈ اور اعلٰی فوجی افسران کی ترقیوں میں سیاسی رہنماؤں اور پارلیمان کا عمل دخل کس حد تک ہے۔

23 اکتوبر2009ء کو جماعت اسلامی نے ملک بھر میں اس بل کے لیے ریفرنڈم کروایا۔

زمرہ:پاکستان ریاستہائے متحدہ تعلقات
زمرہ:پاکستان کے بین الاقوامی تعلقات
زمرہ:ریاستہائے متحدہ
زمرہ:ویکی ڈیٹا سے مطابقت رکھنے والی مختصر تفصیل
ملا وجہی

**اسد اللہ وجہی غالب** معروف بہ **ملا وجہی** (متوفی 1659ء) دکن کے مثنوی نگار اور داستان گو تھے۔ 
ملا وجہی نے اپنے مربی و سرپرست سلطان محمد قلی قطب شاہ کی طرح بہت سے تخلص استعمال کیے ہیں۔ اس کے بعد اشعار میں وجیہہ، وجمہا، وجہی اور وجمہی تخلص موجود ہیں۔ 
وجہی کو اردو ادب کے عظیم ناموں میں شمار کیا جاتا ہے۔

## سوانح
وجہی نے اپنے ایک فارسی شعر میں بتایا ہے کہ ان کی پیدائش ہندوستان میں ہوئی لیکن اس کا آبائی وطن خراسان ہے۔ وجہی نے "قطب مشتری" میں دکن اور تلنگانہ کی بڑی تعریف کی ہے۔ اس لیے قیاس کیا جا سکتا ہے کہ دکن ہی ان کا مقام پیدائش ہو۔ وہ غالباً ابراہیم قلی قطب کے عہد میں پیدا ہوئے تھے۔ 

### دربار سے وابستگی
وجہی نے گولکنڈہ سلطنت کے چار حکمرانوں ابراہیم قطب شاہ، محمد قلی قطب شاہ، محمد قطب شاہ اور عبد اللہ قطب شاہ کا عہد دیکھا تھا۔ ان کی زندگی کا دورِ زریں محمد قلی قطب شاہ کا زمانہ حکومت تھا۔ وہ ملک الشعرا اور بادشاہ کے منظور نظر فنکار بن چکے تھے۔ وجہی نے شعر میں ”روح الامین“ کو اپنا استاد کہا ہے۔
ابراہیم قطب شاہ کے عہد میں روح الامین تخلص کا ایک فارسی شاعر بھی موجود تھا۔ لیکن یہ بتانا مشکل ہے کہ وجہی نے اس شعر میں خود کو فارسی شاعر روح الامین کا شاگرد کہا ہے یا روح الامین سے ان کی مراد جبرائیل ہیں۔ 
محمد قطب شاہ کے دور حکومت میں وجہی نے زندگی گوشہ گمنامی میں گزاری۔ نہایت عسرت اور تنگدستی کے ساتھ زندگی بسر کی۔

## مشہور تصانیف
### قطب مشتری
وجہی نے مثنوی "قطب مشتری" میں دعویٰ کیا ہے کہ میں نے اپنے پیشتر و ہم عصر شعرا کے خلاف ایک طبع زاد قصہ نظم کیا ہے۔ اس مثنوی کی ایک اہمیت یہ بھی ہے کہ اس میں وجہی نے "در شرح شعر گوید" کے عنوان سے شعر و ادب سے متعلق اپنے تنقیدی خیالات ظاہر کیے ہیں۔ قطب مشتری کے ہیرو کو شاعر نے محمد قلی قطب شاہ کے نام سے پکارا ہے۔ لیکن اس مثنوی کے قصے کا محمد قلی کی زندگی سے کوئی تعلق نہیں ہے۔ 

### ماہ سیما و پری رخ
وجہی سے ایک اور مثنوی "ماہ سیما و پری رخ" بھی منسوب کی جاتی ہے۔ گارساں دتاسی نے اپنے خطبات میں اس کا ذکر کیا ہے۔ 

### سب رس
"سب رس" کو ادبی نثر کا پہلا نمونہ کہا جاتا ہے۔ اپنے منفرد اسلوب میں وجہی نے اس قصے کو ایک تمثیلی و رمزیہ معنویت کا پیرایہ عطا کیا ہے۔ مقفی و مسجع جملوں، اسلوب کی شیرینی ق شگفتگی اور انشاپردازی نے سب رس کو ایک سد ابہار تخلیق بنا دیا ہے۔ یہ کتاب تصوف کے مسائل پر ہے۔

## تصانیف کی فہرست
* قطب مشتری
* سب رس
* مرثیہ
* تاج الحقائق 

## حوالہ جات

زمرہ:ملا وجہی
زمرہ:اردو مرثیہ نگار
زمرہ:اسلامی ادب
لاس ویگاس، نیواڈا

تصغیر|بائیں|لاس ویگاس کا ایک طائرانہ منظر
لاس ویگاس (جسے مختصراً ویگاس بھی کہا جاتا ہے) امریکی ریاست نیواڈا کا سب سے بڑا شہر ہے۔ جو تعطیلات کے ایام گزارنے، خریداری، تفریح اور قمار بازی کے لیے بین الاقوامی شہرت رکھتا ہے۔ 1905ء میں قائم کرنے کے بعد اسے 1911ء میں باضابطہ شہر کا درجہ دیا گیا۔ یہ 20 ویں صدی میں قائم کیا گیا امریکا کا سب سے بڑا شہر ہے۔ 

2005ء کے مطابق شہر کی کل آبادی تقریباً ساڑھے 5 لاکھ ہے۔،جس میں بتدریج اضافہ ہو رہا ہے، کیونکہ غیر ملکی یہاں آکر سکونت اختیار کر رہے ہیں٭

امریکا میں قمار بازی کے مرکز کی حیثیت سے اسے دنیا کا تفریحی دار الحکومت بھی کہتے ہیں جبکہ الکحل کے مشروبات کی ہمہ وقت دستیابی، قانونی جوئے بازی اور بالغان کے لیے تفریح کے مرکز کی حیثیت سے اسے "شہرِ عصیاں" (Sin City) بھی کہا جاتا ہے۔ شہر کی اس فریب نظری کے باعث یہ فلموں اور ٹیلی وژن پروگراموں کے تیار کنندگان کے لیے بڑی کشش کا حامل ہے۔

## جڑواں شہر
* 
* 
* 
* 
* 
* 
* 
* 

زمرہ:کلارک کاؤنٹی، نیواڈا میں شہر
زمرہ:لاس ویگاس
زمرہ:نیواڈا میں 1905ء کی تاسیسات
زمرہ:نیواڈا میں کاؤنٹی نشستیں
زمرہ:1905ء میں آباد ہونے والے مقامات
زمرہ:نیواڈا کے شہر
زمرہ:ویکی ڈیٹا سے مختلف مختصر وضاحت
زمرہ:1905ء میں قائم ہونے والے ممالک اور علاقے
زمرہ:ریاستہائے متحدہ کے یونیورسٹی شہر
زمرہ:ریاستہائے متحدہ کے شہر
حرکیرہ

[تصغیر|250 px|ایک [مضروب نور میں یکے بعد دیگرے لگے ہوئے برقیرات جن کو حرکیرات (حرکیرہ) کہا جاتا ہے۔]]
حرکیرہ (جمع : حرکیرات / dynode) اصل میں ایک طرح کے مخصوص برقیرے (electrodes) ہوتے ہیں جو ایک سلسلہ وار ترتیب میں مضروب نور (photomultiplier) میں لگائے جاتے ہیں اور ان کی مدد سے برقات کی تکثیر یا تضخیم کا کام لیا جاتا ہے۔ حرکیرہ کا لفظ ؛ حرکیات سے حرک بمعنی dynamic اور برقیرہ سے یرہ ملا کر بنا ہوا ایک امیختہ لفظ ہے اور انگریزی میں بھی اس کو اسی طرح dynamic سے dyn اور node سے ode ملا کر بنایا جاتا ہے۔

زمرہ:برقی کیمیاء
زمرہ:برقیات
زمرہ:سائنسی ادوات
زمرہ:بصری برقیات
ضیا دوبرقیرہ

ضیا برقیرہ (photodiode) ایک نیم موصل ضیا برقی (photoelectric) اختراع ہوتی ہے جس میں نورات (روشنی یا ضیا) کو جار یعنی current یا وولٹیج میں تبدیل کیا جاتا ہے۔ اس بات کو یوں بھی کہا جا سکتا ہے کہ ضیا برقیرہ ایک حساس نور اختراع ہے جو روشنی (نورات) پڑنے پر ان کو برقی جار میں بدل دیتا ہے جس کی پیمائش اور تضخیم و تکثیر کی جا سکتی ہے اور یوں اس کے ذریعہ سے مکشاف نور ممکن ہو جاتا ہے۔

زمرہ:برقیات
زمرہ:بصری اختراعات
زمرہ:بصری برقیات
زمرہ:نوریات
زمرہ:کامنز زمرہ جس کا ربط ویکی ڈیٹا پر ہے
زمرہ:انتقالات
زمرہ:محساسات
زمرہ:طبیعیات
تاریخ الرسل والملوک

**تاریخ الرسل والملوک** جو تاریخ الامم والملوک یا تاریخ طبری کے نام سے مشہور ہے، اہل سنت کے مشہور عالم و محقق محمد ابن جریر الطبری (838ء تا 923ء) کی لکھی ہوئی کتابِ تاریخ ہے، تاریخ اسلام کی مشہور اور مستند کتاب ہے۔ تاریخی سلسلہ میں سب سے جامع اور مفصل کتاب ہے، تاریخ کامل ابن اثیر، تاریخ ابن خلدون اور تاریخ ابو الفداء وغیرہ میں اسی سے استفادہ کیا گیا ہے۔ ۔ بنیادی طور پر یہ عربی میں لکھی گئی تھی مگر اس کا ترجمہ اردو سمیت دنیا کی بیشتر مشہور زبانوں میں ہو چکا ہے۔

## اہمیت
یہ کتاب تاریخ اسلامی کا بہت وسیع ذخیرہ اور تاریخی اعتبار سے ایک شاندار تالیف ہے۔ اس میں مصنف نے بہت عرق ریزی اور جانفشانی سے کام کیاہے۔واقعات کو بالاسناد ذکر کیا ہے جس سے محققین کے لیے واقعات کی جانچ پڑتال اور تحقیق سہل ہو گئی ہے۔یہ کتاب سیرت رسول صلی اللہ علیہ وسلم اور سیرت صحابہ و تابعین پر یہ تالیف سند کی حیثیت رکھتی ہے اور سیرت نگاری پر لکھی جانے والی کتب کا یہ اہم ماخذ ہے المختصر سیرت نبوی اور سیرت صحابہ و تابعین پر یہ ایک عمدہ کتاب ہے۔جس کا مطالعہ قارئین کو ازمنہ ماضیہ کی یاد دلاتا ہے اور ان عبقری شخصیات کے کارہائے نمایاں قارئین میں دینی ذوق ،اسلامی محبت اور ماضی کی انقلابی شخصیات کے کردار سے الفت و یگانگت پیدا کرنے کا باعث بنتے ہیں۔ مذہبی شخصیات اور علمائے کرام کے مطابق فحش لٹریچر ،گندے میگزین اور ایمان کش جنسی ڈائجسٹ کی بجائے ایسی تاریخی کتب کا مطالعہ کرنا چاہیے جو شخصیات میں نکھار ،ذوق میں اعتدال ،روحانیت میں استحکام اور دین سے قلبی لگاؤ کا باعث بن سکتا ہے۔

حضرت عبد اللہ بن عباس کی مرویات کی تعداد ایک ہزار چھ سو ساٹھ (1660) یاایک ہزار سات سو دس(1710)ہے،یہ ساری روایتیں بخاری شریف اور مسلم شریف کے علاوہ دیگر کتب حدیث میں بھی ہیں، حدیث شریف کا کوئی بھی مجموعہ ایسا نہیں جس میں آپ کی روایات درج نہ ہوں، کوئی مفسر آپ کے فہمِ قرآن سے بے اعتنائی نہیں کر سکتا،آپ کے اقوال کا بہت بڑا ذخیرہ”جامع البیان فی تفسیر القرآن“ میں ہے۔یہ بھی علامہ ابن جریر طبری کی مرتب کردہ دوسری کتاب ہے، یہ تفسیر کے ذخیرہ میں سب سے پہلی اور مفصل کتاب ہے۔

## حوالہ جات

زمرہ:ایرانی ادب
زمرہ:تاریخ اسلام
زمرہ:تاریخ مشرق وسطی
زمرہ:دسویں صدی کی تاریخی کتابیں
زمرہ:دسویں صدی کی عربی کتب
زمرہ:سوانحی لغات
زمرہ:عالمی تاریخ پر کتابیں
زمرہ:کتب اہل سنت
زمرہ:مشرق وسطائی تواریخ
زمرہ:مقالے جن میں عربی زبان کا متن ہے
زمرہ:مقالے جن میں فارسی زبان کا متن ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلام سے متعلق تاریخی کتابیں
زمرہ:اسلامی ثقافت
زمرہ:تواریخ
زمرہ:تاریخی کتب
زمرہ:ایران سے متعلق تاریخی کتب
زمرہ:عربی کتب
زمرہ:عربی ادب
زمرہ:سیرت نبوی
سمیرہ خاشقجی

**سمیرہ خاشقجی** (Samira Khashoggi) مشہور مصری ارب پتی محمد الفاید (جو برطانیہ کے مشہور اسٹورز ہیرڈز (Harrods) کا مالک ہے) کی بیوی ہے۔ سمیرہ خاشقجی ایک سعودی صحافی تھیں جو خواتین سے تعلق رکھنے والے میگزین” الشرقیہ ” کی مالکہ بھی تھیں، سعودی ارب پتی عدنان خاشقجی کی بہن ہونے کے علاوہ دودی الفاید کی والدہ بھی تھیں جو شہزادی ڈیانا کے ساتھ 31 اگست 1997ء کو پیرس میں ایک کار حادثہ میں ہلاک ہو گیا تھا۔ سمیرہ خاشقجی 1986ء میں انتقال کر گئیں۔

## ذاتی زندگی
اس کے والد محمد خاشقجی ایک ترک طبیب تھے،  جو عبد العزیز بن عبد الرحمن آل سعود کی ذاتی طبیب بھی تھے۔ خاندانی نام **خاشقجی** () کے معنی ترکی زبان میں "چمچے بنانے والا" کے ہیں۔

## حوالہ جات

زمرہ:1935ء کی پیدائشیں
زمرہ:1986ء کی وفیات
زمرہ:بیسویں صدی کی مصنفات
زمرہ:بیسویں صدی کے مصنفین
زمرہ:بیسویں صدی کے ناول نگار
زمرہ:خاشقجی خاندان
زمرہ:خواتین ناول نگار
زمرہ:سعودی شخصیات
زمرہ:سعودی مصنفات
زمرہ:سعودی ناول نگار
زمرہ:وفیات بسبب دورہ قلب
زمرہ:غیر موجود تاریخ وفات
زمرہ:ترک نژاد سعودی شخصیات
زمرہ:بیسویں صدی کی سعودی مصنفات
زمرہ:سعودی خواتین صحافی
زمرہ:ویکی ڈیٹا سے مختلف مختصر وضاحت
زمرہ:قلمی نام استعمال کرنے والی مصنفات
زمرہ:سوری نژاد کی سعودی شخصیات
تاج المساجد

تصغیر|بائیں|250px
تاج المساجد بھارت کی ریاست مدھیہ پردیش کے شہر بھوپال میں واقع ایک خوبصورت مسجد ہے جسے ایشیا کی بڑی مسجدوں میں شمار کیا جاتا ہے۔ اس مسجد کو دن کے اوقات میں مدرسہ کی طرح بھی استعمال کیا جاتا ہے۔

## تاریخ
"تاج المساجد" کو بھوپال کی سلطان شاہ جہاں بیگم (بھوپال کی نواب) نے 1888- 1901 میں تعمیر کروایا۔ لیکن 1901ء میں شاہ جہاں بیگم کے انتقال کے بعد نواب بھوپال نے اس مسجد کی طرف نظر کرم نہیں کی اور تاج المساجد پچاس سال تک بالکل ویران پڑی رہی اور شرابیوں اور جواریوں کا اڈا بن گئی لوگ اس مسجد میں آنے میں ڈرنے لگے اور اللہ تعالی نے بھوپال کے ایک مرد مجاہد مولانا محمد عمران خان ندوی ازہری  کو اس مسجد کو مکمل کرنے کے لیے اٹھا کھڑا کیا، مولانا محمد عمران خاں صاحب ندوی ازہری اس وقت ندوۃ العلماء کے مہتمم جیسے عظیم الشان منصب پر فائز تھے لیکن آپ نے تاج المساجد میں 1950ء میں ایک مدرسہ کی بنیاد رکھی جو مدرسہ آج بھی دین کی خدمت انجام دے رہا ہے، تکمیل تاج المساجد کا منصوبہ 1971ء میں بنایا گیا جس کے تحت ملک و بیرون ملک میں چندہ مہم چلائی گئی اور چندہ اکھٹا کیا گیا اور صرف 1971ء سے 1986ء یعنی مولانا محمد عمران خاں ندوی ازہری کی وفات تک محض 15 سال کی مدت میں یہ عظیم مسجد مکمل ہوئی، اس مسجد کے چندہ کے لیے مولانا نے دنیا بھر کا سفر کیا جیسے یورپ امریکا افریقہ اور سعودیہ عربیہ اور ہندوستان کے تمام شہروں کا سفر کیا اور کروڑوں روپیوں کا چندہ کر کے اس عظیم الشان مسجد کو محض اللہ تعالی کے فضل و کرم سے مکمل کر ڈالا۔ اور جو کام بھوپال کی نوابی حکومت نہ کر سکی، وہ ایک فقیر بے نوا نے اللہ کے فضل و کرم سے کر دکھایا۔

## نگار خانہ

File:Taj Ul Masajid, Bhopal.JPG|تاج المساجد کا صدر دروازہ
File:Entrance to Taj-ul Masajid.JPG|تاج المساجد کے داخلی دروازے
File:Taj-ul-Masajid Aerial Photo.jpg|تاج المساجد کی فضائی تصویر
File:Taj-ul Masajid outside.png|تاج المساجد کا میدان
File:Tau-ul-Masajid Entrance gate.jpg|تاج المساجد کا باب الداخلہ
File:Madarsa in Taj-ul-Masajid.jpg|تاج المساجد میں قائم مدرسہ کے درجات
File:Carvings on wall.jpg|دیوار کے نقش و نگار
File:Clock showing Namaz Timing.jpg|گھڑی جو نماز کا وقت دکھا رہی ہے
File:Taj-ul-Masajid inside.jpg|تاج المساجد کا اندرونی منظر
File:Taj-ul-Masajid , Bhopal.jpg|تاج المساجد کا اندرونی منظر
File:Taj-ul-masajid.jpg|تاج المساجد کا بیرونی منظر


## حوالہ جات

زمرہ:1971ء میں مکمل ہونے والی مذہبی عمارات
زمرہ:1985ء میں مکمل ہونے والی مساجد
زمرہ:بیسویں صدی کی مساجد
زمرہ:بھارت کی مساجد
زمرہ:بھارت میں 1971ء کی تاسیسات
زمرہ:بھارت میں 1985ء کی تاسیسات
زمرہ:بھوپال
زمرہ:بھوپال کی عمارات و ساخات
زمرہ:بھوپال میں سیاحتی مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں عربی زبان کا متن ہے
زمرہ:ریاست بھوپال
زمرہ:بیسویں صدی میں ہندوستان کی مساجد
زمرہ:ہند اسلامی مساجد
عفت بنت محمد بن سعود الثنیان آل سعود

ملکہ عفت بنت محمد بن سعود بن عبد اللہ بن ثنیان آل سعود مسلم دنیا میں قدر کی نگاہ سے دیکھے جانے والے اور امریکا کا تیل بند کرنے والے سعودی عرب کے شاہ فیصل بن عبدالعزیز آل سعود مرحوم کی بیوی تھیں، انھوں نے شاہ فیصل مرحوم سے 1932ء میں شادی کی تھی جب شاہ فیصل حجاز کے نائب اور وزیرِ خارجہ تھے، ان کا نسب آل سعود سے ہے، ان کا جدِ امجد عبد اللہ بن ثنیان بن ابراہیم آل سعود ہے جو امام فیصل بن ترکی بن عبد اللہ آل سعود کے مصر میں موجودگی کے دوران میں نجد کا حاکم تھا، وہ ثنیان بن سعود بن محمد بن مقرن جو امام محمد بن سعود کے بھائی تھے کی شاخ سے ہیں، 1818ء عیسوی میں جب پہلی سعودی مملکت کا دار الحکومت الدرعیہ وقتی طور پر عثمانی جرنیل ابراہیم باشا کے ہاتھ لگا تو ان کا خاندان ترکی چلا گیا، سلطنتِ عثمانیہ کے والی مصر محمد علی باشا نے ان کے خاندان کو اسطنبول بھیج دیا تھا جہاں وہ عثمانی سلطان کے مہمان ہوئے، عفت اسطنبول میں پیدا ہوئیں اور وہیں تعلیم حاصل کی، وہ اپنی چچی جوہران کے ساتھ 1931ء میں سعودی عرب اپنے خاندان سے متعارف ہونے اور فریضۂ حج ادا کرنے آئیں تھیں، شاہ فیصل مرحوم سے ان کے نو بچے پیدا ہوئے جن کے نام یہ ہیں:
# شہزادی سارہ۔
# شہزادہ محمد۔
# شہزادی لطیفہ۔
# شہزادہ سعود الفیصل (سعودی عرب کا حالیہ وزیرِ خارجہ)
# شہزادہ عبد الرحمن۔
# شہزادہ بندر۔
# شہزادہ ترکی الفیصل۔
# شہزادی ہیفاء۔
# شہزادی لولوہ الفیصل۔

ان کی اولاد نے 1999ء میں ان کے نام سے جدہ میں ایک جامعہ قائم کیا جس کا نام جامعہ عفت ہے، عفت جمعہ رات 11 ذی القعدہ 1420 ہجری کو ایک آپریشن کے بعد 84 سال کی عمر میں انتقال کر گئیں۔

## حوالہ جات

زمرہ:1916ء کی پیدائشیں
زمرہ:2000ء کی وفیات
زمرہ:آل سعود
زمرہ:سعودی شخصیات
زمرہ:سعودی شہزادیاں
زمرہ:سعودی شاہان کی شریک حیات
زمرہ:قسطنطنیہ کی شخصیات
زمرہ:بیسویں صدی کی سعودی خواتین
زمرہ:ترک نژاد سعودی شخصیات
زمرہ:عرب کی ملکائیں
زمرہ:استنبول کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:سعودی عرب کو تارکین وطن
زمرہ:ترکی مہاجرین
زمرہ:1914ء کی پیدائشیں
زمرہ:1915ء کی پیدائشیں
زمرہ:استنبول میں پیدا ہونے والی شخصیات
زمرہ:قسطنطنیہ میں پیدا ہونے والی شخصیات
طبرانی

امام طبرانی (عربی زبان:  ابو القاسم سلیمان ابن احمد ابن الطبرانی المعروف طبرانی ) (پیدائش: دسمبر 873ء– وفات: 23 ستمبر 971ء) محدث، فقیہ اور عالم تھے۔ امام طبرانی کو تیسری/ چوتھی صدی ہجری میں سرفہرست علمائے اسلام میں شمار کیے جاتے تھے۔ امام طبرانی کی وجہ شہرت معجم الکبیر طبرانی، معجم الاوسط طبرانی اور معجم الصغير طبرانی ہیں۔
## القابات
* الإمام،
* الحافظ،
* الثقہ،
* الرحال الجوال،
* محدِّث الإسلام،
* علَمُ المعمَّرين،
* صاحب معاجم ثلاثہ.
## شیوخ
* ہاشم بن مرثد طبرانی ،
* اسحاق الدبری،
* ادریس عطار،
* بشر بن موسیٰ،
* حفص بن عمر،
* علی بن عبد العزیز،
* ابو زرعہ دمشقی وہ ابو زرعہ عبد الرحمن بن عمرو الدمشقی ہیں،
* ابو علی بشر بن موسیٰ اسدی،
* عبد اللہ بن احمد بن حنبل،
* احمد بن شعیب نسائی اور دوسرے۔ اصحاب یزید بن ہارون، روح بن عبادہ، ضحاک بن مخلد النبیل، حجاج بن محمد اور عبد الرزاق صنعانی اور ان سے ملاقات نہیں ہوئی جب تک کہ وہ اپنے ہم عصروں کی سند سے لکھتے رہے اور ایک ہزار یا اس سے زیادہ شیخوں سے روایت کرتے رہیں ہیں۔

## تلامذہ
آپ امام طحاوی کے نامور شاگرد تھے۔ آپ نے طلبِ علم میں حجاز، عراق (کوفہ، بصرہ، بغداد) یمن، شام، مصر اور اصفہان کے سفر کیے۔

* ابو خلیفہ جمحی
* ابو عبداللہ محمد بن اسحاق بن محمد بن یحییٰ بن مندہ الاصبہانی
* ابوبکر احمد بن موسیٰ بن مردویہ اصفہانی
* ابو نعیم اصفہانی
* ابو بکر محمد بن عبد اللہ بن احمد بن ابراہیم ابن ریذہ اصفہانی وہ ان لوگوں میں سے ہیں جنھوں نے الطبرانی کی بڑی اور چھوٹی لغت کو روایت کیا ہے۔
* ابن عقدہ
* احمد بن محمد الصحاف
* ابو عمر محمد بن حسین بسطامی
* حسین بن احمد بن مرزبان
* ابو بکر بن ابی علی ذکوانی
* ابو فضل جارودی
* ابو حسین بن فادشاہ
* محمد بن عبید اللہ بن شہریار
* عبد الرحمن بن احمد صفار
* احمد بن عمرو بن عبد الخالق بصری
* ابوبکر البزار اور دوسرے محدثین۔

## کتب
کتب حدیث میں ان کی تین کتابیں المعجم الکبیر، معجم الاوسط اور المعجم الصغیر مشہور ہیں۔ المعجم الکبیر احادیث کا مجموعہ ہے۔ یہ کتاب 25 جلدوں میں 7800 صفحات پر مشتمل ہے۔ یہ طبرانی کے نام سے مشہور ہیں۔ ابوالعباس احمد بن منصور کہتے ہیں میں نے طبرانی سے تین لاکھ حدیثیں سنی ہیں۔

## وفات
امام طبرانی کی وفات بروز ہفتہ 28 ذوالقعدہ 360ھ/ 23 ستمبر 971ء کو اصفہان میں ہوئی۔ اُس وقت عمر 100 سال 9 ماہ قمری اور بلحاظِ شمسی 97 سال 9 ماہ تھی۔ابو نعیم اصفہانی نے نمازِ جنازہ پڑھائی۔

## حوالہ جات

زمرہ:873ء کی پیدائشیں
زمرہ:970ء کی وفیات
زمرہ:اسلامی فلسفی
زمرہ:دسویں صدی کی عرب شخصیات
زمرہ:دسویں صدی کے اسلامی مسلم علما
زمرہ:سوری شخصیات
زمرہ:علمائے اہلسنت
زمرہ:مدونین حدیث
زمرہ:مسلم فلاسفہ
زمرہ:شام کے محدثین
زمرہ:نویں صدی کی عرب شخصیات
زمرہ:870ء کی دہائی کی پیدائشیں
زمرہ:ویکی ڈیٹا سے مختلف مختصر وضاحت
زمرہ:اصفہان میں وفات پانے والی شخصیات
زمرہ:260ھ کی پیدائشیں
زمرہ:360ھ کی وفیات
زمرہ:راوی ثقہ
مستدرک حاکم

**المستدرک علی الصحیحین**، اہلسنت وجماعت کی ایک مشہور احادیث کی کتاب ہے، اس کتاب کو امام ابو عبد اللہ محمد بن عبد اللہ حاکم نیشاپوری نے جمع کیا ہے۔
اصولِ حدیث کے مطابق حاکم فی الحدیث کی اصطلاح حدیث کا علم رکھنے والوں میں سب سے بڑی سند ہے اور حاکم کا مرتبہ صرف امام محمد بن عبد اللہ نیشاپوری کو حاصل ہے۔
المستدرک علی الصحیحین میں انھوں نے ان صحیح احادیث کو جمع کیا ہے جو صحیحین (بخاری و مسلم) یا اس میں سے کسی ایک کی شرط پر صحیح ہو اور انھوں نے اپنی صحیح میں نہیں لکھا لیکن اپنی کتاب میں اس کے روات کی تخریج کی، بعض ایسی احادیث کو بھی جمع کیا جو ان کے اجتہاد کے مطابق صحیح ہیں، لیکن اہلسنت وجماعت کے محدثین کا خیال ہے کہ امام حاکم صحیح کا حکم لگانے میں وسعت پسند ہیں، چانچہ کچھ ضعیف اور موضوع روایات کو بھی شامل کر لیا، امام ذہبی نے اس کتاب کا اختصار اور اس تعلیق مرتب کی ہے۔

کتاب شائع ہو چکی ہے کافی متداول ہے، سب سے مشہور مطبوعہ بیروت کے "دار الکتب العلمیہ" کا ہے جو عبد القادر عطا کی تحقیق کے ساتھ چار حصوں میں شائع ہوا ہے۔
## کتاب کے مندرجات کا خلاصہ
مستدرک میں مکرر احادیث سمیت کل 9588 احادیث شامل ہیں:
* جلد اول میں 2650 احادیث ہیں۔
* جلد دوم میں 2296 احادیث شامل ہیں۔
* جلد سوم میں 2451 احادیث ہیں۔
* جلد چہارم میں 2204 احادیث ہیں۔
* الحاکم نے اس کتاب میں جرح و تعدیل کے تحت 625 راویوں کا ذکر کیا ہے۔ کتاب کو درج ذیل ابواب میں تقسیم کیا گیا ہے:

* مصنف کی تمہید
* کتاب الایمان
* کتاب العلم
* کتاب الطہارت
* کتاب الجمعہ
* کتاب عیدین کی نماز
* کتاب وتر
* کتاب سھو
* کتاب استسقاء
* کتاب کسوف
* کتاب نمازِ خوف
* کتاب جنازے
* کتاب زکوٰۃ
* کتاب روزہ
* کتاب دعا، تکبیر، تہلیل، تسبیح اور ذکر
* کتاب فضائل قرآن
* کتاب بیوع
* کتاب جہاد
* کتاب فیء کی تقسیم
* کتاب قتال اہلِ بَغی (جہاد کا آخری باب)
* کتاب نکاح
* کتاب طلاق
* کتاب مکاتب
* کتاب تفسیر
* کتاب انبیا و مرسلین کے حالات
* کتاب ہجرت
* کتاب مغازی و سرایا
* کتاب صحابہ کی معرفت
* کتاب احکام
* کتاب کھانے
* کتاب مشروبات
* کتاب نیکی اور صلہ رحمی
* کتاب لباس
* کتاب طب
* کتاب قربانی
* کتاب ذبیحہ
* کتاب توبہ و انابت
* کتاب ادب
* کتاب ایمان و نذر
* کتاب رقاق
* کتاب فرائض
* کتاب حدود
* کتاب خوابوں کی تعبیر
* کتاب رقیہ اور تعویذ
* کتاب فتن و ملاحم
* کتاب ہولناک مناظر

### کتاب کی آخری حدیث
ایک شخص نے حضرت عبد اللہ بن عباس رضی اللہ عنہما سے اللہ تعالیٰ کے اس فرمان کے متعلق سوال کیا:
{وَإِنَّ يَوْمًا عِندَ رَبِّكَ كَأَلْفِ سَنَةٍ مِمَّا تَعُدُّونَ} [الحج: 47]
(یعنی: "بیشک تمھارے رب کے نزدیک ایک دن تمھارے شمار کے مطابق ہزار سال کے برابر ہے")۔
حضرت ابن عباس رضی اللہ عنہما نے اس سے فرمایا:
"تو کون ہے؟"
اس نے بتایا کہ وہ فلاں اور فلاں علاقے کا آدمی ہے۔
تب ابن عباس رضی اللہ عنہما نے اس سے فرمایا:
"تو پھر وہ دن جس کا ذکر ہوا کہ وہ پچاس ہزار سال کے برابر ہے، وہ کیا ہے؟"

اس پر اس آدمی نے کہا:
"اللہ آپ پر رحم فرمائے، میں نے آپ سے یہ سوال اس لیے کیا تھا کہ آپ ہمیں اس کی خبر دیں۔"
تب حضرت ابن عباس رضی اللہ عنہما نے فرمایا:
"یہ دو دن ہیں جن کا ذکر اللہ عزوجل نے اپنی کتاب میں کیا ہے اور اللہ ہی ان دونوں کے بارے میں زیادہ علم رکھتا ہے،
پس مجھے یہ ناپسند ہے کہ میں اللہ کی کتاب کے بارے میں بغیر علم کے کچھ کہوں۔"
یہ حدیث صحیح ہے اور امام بخاری کی شرط پر ہے، لیکن بخاری اور مسلم دونوں نے اسے روایت نہیں کیا۔

## حوالہ جات

زمرہ:حدیث
زمرہ:دسویں صدی کی عربی کتب
زمرہ:سنی کتب احادیث
زمرہ:کتب اہل سنت
زمرہ:کتب حدیث
زمرہ:نویں صدی کی عربی کتب
زمرہ:سرورق سے عاری کتابیں
زمرہ:کتب
حاکم نیشاپوری

**ابو عبد اللہ محمد بن عبد اللہ حاکم نیشاپوری** (3 ربیع الاول 321ھ — 3 صفر 405ھ / 3 مارچ 933ء — یکم ستمبر 1014ء) اہل سنت کے مشہور عالم تھے جو حاکم نیشاپوری کے نام سے مشہور ہیں۔ ان کی مشہور کتاب المستدرک علٰی الصحیحین ہے۔ ان کے مشہور شاگردوں میں بیہقی کو بھی شامل کیا جاتا ہے۔

حاکم کی کنیت ابو عبد اللہ اور نام محمد بن عبد اللہ بن محمد حمدویہ بن نعیم ہے۔ ابن البیع اور حاکم نیسابوری کے نام سے مشہور ہیں۔ نیشاپور کے رہنے والے بڑے حافظ حدیث اور بہت سی کتابوں کے مصنف تھے۔

## سوانح
بروز پیر 3 ربیع الاول 321ھ کو نیشاپور میں پیدا ہوئے۔ لیکن منجی اور طہانی کی نسبتوں سے ان کا عربی قبائل سے خاندانی تعلق ظاہر ہوتا ہے۔ والد کی زیر نگرانی بچپن میں ہی پڑھنا شروع کر دیا۔ بیس برس کی عمر میں عراق کا سفر اختیار کیا اور فریضہ حج ادا کیا۔ حج کرنے کے بعد خراسان اور ماوراء النہر کے علاقہ کے مختلف شہروں میں تقریبًا دو ہزار سے زیادہ شیوخ سے کسب فیض کیا۔

لیکن حافظ خلیل بن عبد اللہ کے مطابق حاکم نے دو سفر کیے، ایک تحصیل علم کے لیے عراق کی طرف اور دوسرا حج کے لیے مکہ معظمہ کی طرف۔ اس کی تائید ابن خلکان نے بھی کی ہے، لکھتے ہیں: ”انھوں نے عراق اور حجاز کی طرف دو سفر کیے۔ دوسرا سفر 360ھ میں کیا تھا۔“

حاکم کا قول ہے کہ ”میں نے آب زم زم پی کر اللہ سے حسن تصنیف کی دعا کی تھی۔“ اُن کی تصانیف پانچ سو اجزا پر مشتمل ہیں۔ ابن خلکان کے مطابق یہ تعداد پندرہ سو اجزا تک ہے۔ ان میں سے چند یہ ہیں: *المدخل إلى الصحيحين*، *العلل*، *الأمالي*، *فوائد الشيوخ*، *أمالي العشيات*، *تراجم الشيوخ*، *تاريخ علما نيسابور*، *فضائل الإمام الشافعي رضي الله عنه*، *المستدرك على الصحيحين*، *ما تفرد به كل من الإمامين* اور *معروفة علوم الحديث*۔

بعض علما نے حاکم پر اعتراض بھی کیے ہیں عام طور پر وہ درست نہیں ہیں۔ ابن طاہر کہتے ہیں کہ میں نے ابو اسماعیل انصاری سے حاکم کے متعلق پوچھا تو کہنے لگے، «حدیث میں ثقہ اور قابل اعتماد ہیں لیکن رافضی ہیں۔» ابن طاہر کہتے ہیں کہ «باطن میں متعصب شیعہ ہیں اور ظاہر میں شیخین کی فضیلت اور ان کی خلافت کے برحق ہونے میں اہل سنت کے ہمنوا ہیں۔ معاویہ کے اور اخلاف سے سخت منحرف ہیں۔ اس کا برملا اظہار کرتے تھے اور اس سلسلہ میں معذرت کی ضرورت نہیں سمجھتے تھے۔»

ذہبی ان کے مؤقف کی تائید کرتے ہیں اور لکھتے ہیں: «میں کہتا ہوں علی کے مخالفین سے ان کا انحراف صحیح اور درست ہے۔ شیخین کی ہر حالت میں تعظیم و تکریم کرتے تھے مائل بہ تشیع ضرور ہیں مگر رافضی ہرگز نہیں ہیں۔»

## تصانیف
* المستدرک علی الصحیحین (مستدرک حاکم)
* تاریخ النیسابور.
* معرفة علوم الحدیث یا معرفة اصول الحدیث.
* الاربعین
* الاکلیل
* المدخل الی الصحیح
* آمالی العشّیات
* تسمیة من اخرجهم البخاری و مسلم
* سئوالات الحاکم للدّار قطنی
* سئوالات السجزی للحاکم
* علل الحدیث
* فضایل شافعی
* فضایل فاطمة الزهرا
* کتاب الضعفاء
* مدخل الی الاکلیل
* معجم الشیوخ
* مُزَکّی الاخبار

## وفات
حاکم ماہِ صفر 405ھ میں وفات پا گئے۔ قاضی ابو بکر حیری نے نماز جنازہ پڑھائی۔

## حوالہ جات

زمرہ:ایرانی مورخین
زمرہ:محدثین
زمرہ:دسویں صدی کی ایرانی شخصیات
زمرہ:نیشاپوری شخصیات
زمرہ:اشاعرہ
زمرہ:نیشاپوری محدثین
زمرہ:رجال شناس
زمرہ:گیارہویں صدی کی ایرانی شخصیات
زمرہ:مجددین
زمرہ:شوافع
زمرہ:فارسی سنی علماء اسلام
زمرہ:نیشاپور کی وفیات
زمرہ:نیشاپور میں پیدا ہونے والی شخصیات
زمرہ:راویان حدیث
زمرہ:عراق کے محدثین
زمرہ:ایران کے محدثین
زمرہ:321ھ کی پیدائشیں
زمرہ:نیشاپوری مؤرخین
زمرہ:وفيات بسبب اسٹروک
زمرہ:شافعی فقہا
زمرہ:مدونین حدیث
زمرہ:گیارہویں صدی کے مؤرخین
زمرہ:دسویں صدی کے مؤرخین
زمرہ:قرون وسطی کے ماہرین قانون
زمرہ:اہل سنت